2002A2430 — LT — 15.05.2012 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:

(*) Šis aktas nebuvo skelbtas lietuvių kalba.

▼B

SUSITARIMAS

tarp Europos bendrijos ir Šveicarijos Konfederacijos dėl oro transporto

ŠVEICARIJOS KONFEDERACIJA (toliau – Šveicarija) ir EUROPOS BENDRIJA (toliau – Bendrija) (toliau – Susitariančios Šalys), PRIPAŽINDAMOS tarptautinės civilinės aviacijos jungtinį pobūdį ir norėdamos, kad Europos vidaus oro transportą reglamentuojantys teisės aktai būtų suderinti; NORĖDAMOS nustatyti regionui, apimančiam Bendriją ir Šveicariją, civilinės aviacijos taisykles, kurios nepažeidžia Europos bendrijos steigimo sutartyje (toliau – EB sutartis) numatytų taisyklių, ypač kurios nepažeidžia egzistuojančių Bendrijos kompetencijų pagal EB sutarties 81 ir 82 straipsnius ir iš jų kylančių konkurencijos taisyklių; PRITARDAMOS, kad šias taisykles reikia pagrįsti šio Susitarimo pasirašymo metu Bendrijoje galiojančiais teisės aktais; NORĖDAMOS, su pilna pagarba teismų nepriklausomumui, užkirsti kelią skirtingiems aiškinimams ir pasiekti kiek galima vienodesnį šio Susitarimo nuostatų ir atitinkamų Bendrijos teisės aktų nuostatų, kurios iš esmės atkuriamos šiame Susitarime, aiškinimą, SUSITARĖ:

1 SKYRIUS

Tikslai

1 straipsnis

1. Šiame Susitarime nustatomos taisyklės Susitariančioms Šalims civilinės aviacijos srityje. Šios nuostatos nepažeidžia EB sutartyje numatytų nuostatų, ypač pagal konkurencijos taisykles ir tokių taisyklių taikymo reglamentus egzistuojančių Bendrijos kompetencijų, taip pat pagal atitinkamus šio Susitarimo priede išvardytus Bendrijos teisės aktus.

2. Dėl to šiame Susitarime, taip pat ir priede išvardytuose reglamentuose ir direktyvose nustatytos nuostatos, taikomos pagal toliau nurodytas sąlygas. Jeigu šios nuostatos iš esmės sutampa su atitinkamomis EB sutarties taisyklėmis ir su aktais, priimtais taikant sutartį, jos aiškinamos sutinkamai su atitinkamais Teisingumo Teismo ir Europos Bendrijų Komisijos nutarimais ir sprendimais, priimtais prieš šio Susitarimo pasirašymo datą, jas įgyvendinant ir taikant. Apie nutarimus ir sprendimus, priimtus po šio Susitarimo pasirašymo datos, turi būti pranešta Šveicarijai. Vienos iš Susitariančių Šalių prašymu, paskutiniųjų nutarimų ir sprendimų prasmę turi nustatyti Jungtinis komitetas, atsižvelgdamas į tai, kad būtų užtikrintas tinkamas šio Susitarimo veikimas.

2 straipsnis

Šio Susitarimo nuostatos ir priedas taikomi tiek, kiek jie yra susiję su oro transportu arba su tiesiogiai su oro transportu susijusiais reikalais, kaip minima šio Susitarimo priede.

2 SKYRIUS

Bendrosios nuostatos

3 straipsnis

Šio Susitarimo taikymo srityje ir nepažeidžiant bet kokių jo specialiųjų nuostatų, draudžiama bet kokia diskriminacija nacionaliniu pagrindu.

4 straipsnis

Šio Susitarimo taikymo srityje ir nepažeidžiant į Susitarimo priedą įtraukto Tarybos reglamento (EEB) Nr. 2407/92 nuostatų, neturi būti ribojama EB valstybių narių arba Šveicarijos piliečių įsisteigimo laisvė bet kurios iš šių šalių teritorijoje. Tai taip pat taikoma bet kurios EB valstybės narės arba Šveicarijos piliečiams steigiant agentūras, padalinius arba filialus, įkurtus bet kurios iš šių šalių teritorijoje. Įsisteigimo laisvę taip pat sudaro teisė pradėti ir vykdyti veiklą savarankiškai dirbantiems asmenims bei įsteigti ir valdyti įmones, visų pirma bendroves arba firmas, kaip apibrėžta 5 straipsnio 2 dalyje, pagal šalies, kurioje atliekamas toks steigimas, teisės aktais savo piliečiams nustatytas sąlygas.

5 straipsnis

1. Šio Susitarimo taikymo srityje, bendrovės ir firmos, įsteigtos pagal EB valstybės narės arba Šveicarijos teisės aktus ir turinčios savo registruotą buveinę, centrinę administraciją ir pagrindinę verslo vietą Bendrijoje arba Šveicarijoje, turi būti traktuojamos taip pat kaip fiziniai asmenys, kurie yra EB valstybių narių arba Šveicarijos piliečiai.

2. „Bendrovės arba firmos“ – bendrovės arba firmos, įkurtos pagal civilinius arba komercinius teisės aktus, įskaitant kooperatyvus ir kitus juridinius asmenis, reguliuojamus viešosios arba privatinės teisės, išskyrus pelno nesiekiančius juridinius asmenis.

6 straipsnis

4 ir 5 straipsniai netaikomi Susitariančios Šalies veiklai, kuri toje Susitariančioje Šalyje, nors ir retai, yra susijusi su viešosios valdžios įgaliojimų vykdymu.

7 straipsnis

4 ir 5 straipsniai bei priemonės, kurių imamasi juos vykdant, neapriboja įstatymų arba kitų teisės aktų, numatančių specialų režimą užsienio piliečiams dėl viešosios tvarkos, visuomenės saugumo arba visuomenės sveikatos, numatytų nuostatų taikymo.

8 straipsnis

1. Toliau išvardyti dalykai draudžiami, kaip nesuderinami su šiuo Susitarimu: visi įmonių susitarimai, įmonių asociacijų sprendimai ir suderinta veikla, kurie gali paveikti Susitariančiųjų Šalių prekybą, ir kurių tikslas arba poveikis yra konkurencijos trukdymas, apribojimas arba iškraipymas teritorijoje, kuriai taikomas šis Susitarimas, ir ypač tokie, kurie:

a) tiesiogiai arba netiesiogiai nustato pirkimo ir pardavimo kainas arba bet kokias kitas prekybos sąlygas;

b) riboja arba kontroliuoja gamybą, rinkas, techninį tobulinimą arba investicijas;

c) dalija rinkas ir išteklių šaltinius;

d) taiko skirtingas sąlygas tokiems pat sandoriams su kitomis prekybos šalimis ir tokiu būdu jos atsiduria nepalankioje konkurencinėje padėtyje;

e) sudarant sutartis, priverčia kitas šalis imtis papildomų įsipareigojimų, kurie savo pobūdžiu arba pagal komercinę praktiką, nesusiję su tokių sutarčių dalyku.

2. Bet kokie susitarimai ar sprendimai, draudžiami remiantis šiuo straipsniu, automatiškai negalioja.

3. Tačiau straipsnio 1 dalies nuostatos gali būti pripažintos netaikytinomis, esant:

— bet kokiam įmonių susitarimui arba susitarimų grupei,

— bet kokiam įmonių asociacijos sprendimui arba sprendimų grupei,

— bet kokiai suderintai veiklai arba suderintos veiklos grupei,

3. prisidedančiai prie gamybos, prekių paskirstymo, techninės arba ekonominės pažangos, tuo pačiu sudarančiai sąlygas vartotojui naudotis nemaža dalimi gaunamos naudos, ir dėl kurios:

a) susijusioms įmonėms neįvedami apribojimai, nereikalingi šiems tikslams pasiekti;

b) nesuteikiamos galimybės tokioms įmonėms panaikinti konkurenciją žymios svarstomų produktų dalies atžvilgiu.

9 straipsnis

Bet koks vienos arba kelių dominuojančią poziciją užimančių įmonių piktnaudžiavimas teritorijoje arba žymioje teritorijos dalyje, kuriai taikomas šis Susitarimas, yra draudžiamas kaip nesuderinamas su šiuo Susitarimu, jeigu jis gali paveikti Susitariančių Šalių prekybą.

Visų pirma tokį piktnaudžiavimą sudaro:

a) tiesiogiai arba netiesiogiai primetamos nesąžiningos pirkimo ir pardavimo kainos arba kitos nesąžiningos prekybos sąlygos;

b) gamybos, rinkų arba techninės pažangos apribojimas, kenkiant vartotojams;

c) skirtingų sąlygų tokiems pat sandoriams su kitomis prekybos šalimis taikymas, tokiu būdu sukuriant joms nepalankią konkurencinę aplinką;

d) sudarant sutartis, kitų šalių privertimas imtis papildomų įsipareigojimų, kurie savo pobūdžiu arba pagal komercinę praktiką nesusiję su tokių sutarčių dalyku.

10 straipsnis

Visiems susitarimams, sprendimams ir suderintai veiklai, kurių tikslas arba poveikis yra konkurencijos trukdymas, apribojimas arba iškraipymas, taip pat piktnaudžiavimui dominuojančia padėtimi, viskam, kas galėtų pakenkti prekybai su Šveicarija, taikomi Šveicarijos teisės aktai ir lieka Šveicarijos institucijų kompetencijoje.

11 straipsnis

1. Bendrijos institucijos taiko 8 ir 9 straipsnių nuostatas ir kontroliuoja įmonių koncentraciją pagal šio Susitarimo priede nurodytus Bendrijos teisės aktus, atsižvelgdamos į Bendrijos institucijų ir Šveicarijos institucijų poreikį glaudžiai bendradarbiauti.

2. Pagal 8 ir 9 straipsnių nuostatas Šveicarijos institucijos nusprendžia dėl visų su maršrutais susijusių Šveicarijos ir trečiųjų šalių susitarimų, sprendimų ir suderintos veiklos bei dėl piktnaudžiavimo dominuojančia padėtimi priimtinumo.

12 straipsnis

1. Susitariančios Šalys užtikrina, kad viešosioms įmonėms ir įmonėms, kurioms EB valstybės narės arba Šveicarija suteikia ypatingas arba išskirtinės teises, nebūtų priimtos arba išlaikytos galiojančios bet kokios priemonės, prieštaraujančios šiame Susitarime numatytoms taisyklėms.

2. Įmonėms, kurioms patikėtas bendro ekonominio intereso paslaugų teikimas arba kurios turi įplaukas duodantį monopolį, taikomos šiame Susitarime numatytos taisyklės, visų pirma konkurencijos taisyklės, jeigu tokių taisyklių taikymas netrukdo pagal įstatymus ir praktiškai atlikti joms skirto darbo. Prekybos plėtrai neturi būti daromas tokio masto poveikis, kuris prieštarautų Susitariančių Šalių interesams.

13 straipsnis

1. Bet kokia Šveicarijos arba EB valstybės narės suteikta pagalba arba valstybės išteklių panaudojimas bet kokia forma, iškraipantis konkurenciją arba dėl kurio kyla grėsmė, kad konkurencija bus iškraipyta rodant palankumą tam tikroms įmonėms arba tam tikrų prekių gamybai, nesuderinama su šiuo Susitarimu, jeigu tai daro poveikį Susitariančių Šalių prekybai, nebent šiame Susitarime nurodyta kitaip.

2. Toliau išvardyti dalykai atitinka šį Susitarimą:

a) socialinio pobūdžio pagalba, teikiama individualiems vartotojams, jeigu tokia pagalba teikiama neišskiriant susijusių produktų dėl jų kilmės;

b) pagalba stichinių nelaimių ir išskirtinių reiškinių sukeltiems nuostoliams kompensuoti.

3. Toliau išvardyti dalykai gali būti laikomi atitinkančiais šį Susitarimą:

a) pagalba ekonominei regionų, kuriuose gyvenimo lygis labai žemas ir kuriuose paplitęs nedarbas, plėtrai skatinti;

b) pagalba svarbių bendro Europos intereso projektų vykdymui skatinti arba rimtiems Susitariančios Šalies ekonomikos sutrikimams atitaisyti;

c) pagalba tam tikros ekonominės veiklos arba tam tikrų ekonominių regionų plėtrai palengvinti, kai tokia pagalba prekybos sąlygoms nedaro tokio neigiamo poveikio, kuris prieštarautų bendram interesui.

14 straipsnis

Komisija ir Šveicarijos institucijos pastoviai persvarsto klausimus, į kuriuos daroma nuoroda 12 straipsnyje, ir visas pagalbos sistemas, kurios egzistuoja atitinkamai EB valstybėse narėse ir Šveicarijoje. Kiekviena Susitariančioji Šalis užtikrina, kad kitai Susitariančiajai Šaliai būtų pranešta apie bet kokią procedūrą, pradėtą siekiant užtikrinti, kad būtų laikomasi 12 ir 13 straipsnio taisyklių, ir, jeigu reikalinga, galima būtų pateikti pastabas prieš priimant galutinį sprendimą. Vienai iš Susitariančiųjų Šalių paprašius, Jungtinis komitetas aptaria bet kokias tinkamas priemones, reikalingas šio Susitarimo tikslui ir veikimui.

3 SKYRIUS

Eismo teisės

15 straipsnis

1. Laikantis į šio Susitarimo priedą įtraukto Tarybos reglamento (EEB) Nr. 2408/92 nuostatų:

— Bendrijos ir Šveicarijos oro vežėjams suteikiamos eismo teisės tarp bet kokių Šveicarijos ir Bendrijos punktų,

— du metus po šio Susitarimo įsigaliojimo Šveicarijos oro vežėjams bus suteikiamos eismo teisės tarp skirtingų EB valstybių narių punktų.

2. Straipsnio 1 dalyje:

— Bendrijos oro vežėjas – oro vežėjas, kurio pagrindinė verslo vieta ir, jeigu tokia yra, jo registruota buveinė, yra Bendrijoje ir kuriam suteikta licencija pagal Tarybos reglamento (EEB) Nr. 2407/92, įtraukto į šio Susitarimo priedą, nuostatas,

— Šveicarijos oro vežėjas – tai oro vežėjas, kurio pagrindinė verslo vieta, ir, jeigu tokia yra, registruota buveinė yra Šveicarijoje ir kuriam suteikta licencija pagal Tarybos reglamento (EEB) Nr. 2407/92, įtraukto į šio Susitarimo priedą, nuostatas.

3. Susitariančiosios Šalys pradeda derybas dėl galimo šio straipsnio taikymo srities išplėtimo, siekiant jį taikyti eismo tarp Šveicarijos punktų ir tarp EB valstybių narių punktų teisėms penkerius metus nuo šios Susitarimo įsigaliojimo.

16 straipsnis

Šio skyriaus nuostatos yra viršesnės už atitinkamas egzistuojančių dvišalių Šveicarijos ir EB valstybių narių susitarimų nuostatas. Tačiau gali būti toliau naudojamasi egzistuojančiomis eismo teisėmis, atsirandančiomis dėl šių dvišalių susitarimų, kurioms netaikomas 15 straipsnis, jeigu nėra diskriminacijos nacionaliniu pagrindu ir jeigu konkurencija nėra iškreipta.

4 SKYRIUS

Susitarimo vykdymas

17 straipsnis

Susitariančiosios Šalys imasi visų tinkamų priemonių – bendrų ir konkrečių – siekdamos įgyvendinti iš šio Susitarimo atsirandančius įsipareigojimus ir susilaiko nuo bet kokių priemonių, kurios keltų grėsmę, kad šio Susitarimo tikslai galėtų būti nepasiekti.

18 straipsnis

1. Nepažeidžiant straipsnio 2 dalies ir 2 skyriaus nuostatų, kiekviena Susitariančioji Šalis atsakinga už tinkamą šio Susitarimo, ypač priede nurodytų reglamentų ir direktyvų, vykdymą savo teritorijoje.

2. Tais atvejais, kai gali būti daromas poveikis oro paslaugoms, kurioms pagal 3 skyrių turi būti suteiktas leidimas, Bendrijos institucijos naudojasi įgaliojimais, kurie joms suteikiami pagal reglamentų ir direktyvų nuostatas, kurių taikymas aiškiai patvirtinamas priede. Tačiau tais atvejais, kai Šveicarija imasi arba numato imtis aplinkosaugos priemonių pagal Tarybos reglamento (EEB) Nr. 2408/92 8 straipsnio 2 dalį ir 9 straipsnį, Jungtinis komitetas, vienos Susitariančiosios Šalies prašymu, nusprendžia, ar šios priemonės atitinka šį Susitarimą.

3. Bet koks vykdymo veiksmas pagal straipsnio 1 ir 2 dalis turi būti vykdomas remiantis 19 straipsniu.

19 straipsnis

1. Kiekviena Susitariančioji Šalis suteikia kitai Susitariančiajai Šaliai visą reikalingą informaciją ir teikia pagalbą, esant galimo pažeidimo nagrinėjimo, kurį kita Susitariančioji Šalis atlieka pasinaudodama atitinkamomis šiame Susitarime numatytomis kompetencijomis, atvejui.

2. Kai Bendrijos institucijos veikia pagal šio Susitarimo suteikiamus įgaliojimus spręsti klausimus, kuriais yra suinteresuota Šveicarija ir su kuriais yra susijusios Šveicarijos institucijos arba Šveicarijos įmonės, Šveicarijos institucijos turi gauti visą informaciją ir turėti galimybę pateikti savo komentarus prieš priimant galutinį sprendimą.

20 straipsnis

Visi klausimai dėl Bendrijos institucijų sprendimų teisėtumo, priimti remiantis šiame Susitarime nustatytomis kompetencijomis, išimtinai priklauso Europos Bendrijų Teisingumo Teismo kompetencijai.

5 SKYRIUS

Jungtinis komitetas

21 straipsnis

1. Įsteigiamas komitetas, kurį sudaro Susitariančiųjų Šalių atstovai, žinomas „Bendrijos/Šveicarijos oro transporto komiteto“ pavadinimu (toliau – Jungtinis komitetas), kuris yra atsakingas už Susitarimo administravimą ir jo tinkamą įgyvendinimą. Tuo tikslu jis teiks rekomendacijas ir priims sprendimus šiame Susitarime numatytais atvejais. Susitariančios Šalys įgyvendina Jungtinio komiteto sprendimus pagal savo taisykles. Jungtinis komitetas veikia bendru susitarimu.

2. Siekdamos tinkamai įgyvendinti šį Susitarimą, Susitariančiosios Šalys keičiasi informacija ir, bet kurios Susitariančiosios Šalies prašymu, tariasi Jungtiniame komitete.

3. Savo sprendimu Jungtinis komitetas priima savo darbo tvarkos taisykles, kurias, tarp kitų nuostatų, sudaro posėdžių sušaukimo, pirmininko skyrimo ir pastarojo įgaliojimų apimties nustatymo procedūros.

4. Jungtinis komitetas susitinka, kai ir kada reikalinga, bet mažiausiai kartą per metus. Bet kuri Susitariančioji Šalis gali prašyti, kad būtų sušauktas posėdis.

5. Jungtinis komitetas gali nuspręsti įkurti darbo grupę, kuri padėtų jam vykdyti pareigas.

22 straipsnis

1. Jungtinio komiteto sprendimas yra privalomas Susitariančiosioms Šalims.

2. Jeigu viena Susitariančioji Šalis netinkamai įgyvendina Jungtinio komiteto sprendimą kitos Susitariančiosios Šalies atžvilgiu, pastaroji gali reikalauti, kad klausimą aptartų Jungtinis komitetas. Jeigu Jungtinis komitetas negali išspręsti šio klausimo per du mėnesius po jo perdavimo, Susitariančioji Šalis pagal 31 straipsnį gali imtis atitinkamų laikinų apsaugos priemonių ne ilgesniam nei šešių mėnesių laikotarpiui.

3. Jungtinio komiteto sprendimas skelbiamas Europos Bendrijų oficialiajame leidinyje ir Oficialiajame Šveicarijos federalinių įstatymų rinkinyje. Kiekviename sprendime turi būti nurodyta jo įgyvendinimo Susitariančiose Šalyse data ir bet kuri kita informacija, kuri gali būti susijusi su ūkio subjektais. Jeigu reikalinga, sprendimas gali būti pateiktas Susitariančiosioms Šalims ratifikuoti arba patvirtinti pagal jų nustatytą tvarką.

4. Susitariančiosios Šalys praneša viena kitai apie šio formalumo užbaigimą. Jeigu praėjus dvylikos mėnesių laikotarpiui po to, kai Jungtinis komitetas priėmė sprendimą, tokio pranešimo nėra, taikoma straipsnio 5 dalis mutatis mutandis.

5. Nepažeidžiant straipsnio 2 dalies, jeigu Jungtinis komitetas nepriima sprendimo dėl klausimo, kuris jam buvo perduotas, per šešis mėnesius nuo jo perdavimo dienos, Susitariančiosios Šalys pagal 31 straipsnį gali imtis atitinkamų laikinų apsaugos priemonių ne ilgesniam nei šešių mėnesių laikotarpiui.

6. 23 straipsnyje nurodytų teisės aktų, kurie buvo priimti nuo šio Susitarimo pasirašymo iki jo įsigaliojimo, ir apie kuriuos buvo pranešta kitai Susitariančiajai Šaliai, perdavimo data, numatyta straipsnio 5 dalyje, yra ta data, kai buvo gautas pranešimas. Jungtinis komitetas gali priimti sprendimą ne anksčiau, nei praėjus dviem mėnesiams po šio Susitarimo įsigaliojimo datos.

6 SKYRIUS

Nauji teisės aktai

23 straipsnis

1. Šis Susitarimas neturi prieštarauti kiekvienos Susitariančiosios Šalies, kuri turi laikytis nediskriminavimo principo ir šio Susitarimo nuostatų, teisei vienpusiškai keisti savo teisės aktus dėl šiuo Susitarimu reglamentuojamų dalykų.

2. Kai viena iš Susitariančiųjų Šalių parengia naują teisės aktą, ji neoficialiai kreipiasi patarimo į kitos Susitariančiosios Šalies ekspertus. Per laikotarpį prieš oficialiai priimant naująjį teisės aktą, Susitariančiosios Šalys apie tai praneša viena kitai ir viena su kita kuo daugiau tariasi. Vienos iš Susitariančių Šalių prašymu, preliminarus pasikeitimas požiūriais gali vykti Jungtiniame komitete.

3. Kai Susitariančioji Šalis iš dalies pakeičia teisės aktą, ji apie tai praneša kitai Susitariančiajai Šaliai ne vėliau kaip per aštuonias dienas po jo paskelbimo Europos Bendrijų oficialiajame leidinyje arba Oficialiajame Šveicarijos federalinių įstatymų rinkinyje. Vienos iš Susitariančių Šalių prašymu, Jungtinis komitetas vėliausiai praėjus šešioms savaitėms po tokio prašymo pateikimo, surengia pasikeitimą požiūriais dėl tokio pakeitimo reikšmės, siekdamas užtikrinti tinkamą šio Susitarimo veikimą

4. Jungtinis komitetas:

— priima sprendimą peržiūrėti priedą arba, jeigu būtina, siūlo persvarstyti šio Susitarimo nuostatas, siekdamas į jas įtraukti, jeigu būtina, padarytus svarstomo teisės akto pakeitimus, remiantis abipusiškumo pagrindu,

— priima sprendimą siekdamas, kad būtų laikoma, jog svarstomo teisės akto pakeitimai atitinka šio Susitarimo tinkamą veikimą,

— arba priima sprendimą dėl bet kokių kitų priemonių, užtikrinančių tinkamą šio Susitarimo veikimą.

7 SKYRIUS

Trečiosios šalys ir tarptautinės organizacijos

24 straipsnis

Susitariančiosios Šalys tinkamu laiku viena su kita tariasi bet kurios Susitariančiosios Šalies prašymu, laikydamosi 25, 26 ir 27 straipsniuose nustatytos tvarkos:

a) dėl oro transporto klausimų, kuriuos sprendžia tarptautinės organizacijos, ir

b) dėl įvairių galimos Susitariančiųjų Šalių ir trečiųjų šalių santykių raidos aspektų dėl oro transporto ir dėl šios srities dvišalių arba daugiašalių susitarimų svarbių veiksnių veikimo.

Pasitarta turi būti per mėnesį po prašymo pateikimo arba nedelsiant, esant skubiems atvejams.

25 straipsnis

1. Pagrindiniai 24 straipsnio a punkte numatytų pasitarimų tikslai yra šie:

a) kartu nuspręsti, ar klausimai kelia problemų bendram interesui, ir

b) priklausomai nuo tokių problemų pobūdžio: — kartu apsvarstyti, ar Susitariančiųjų Šalių veiksmai turi būti derinami susijusiose tarptautinėse organizacijose, arba — kartu apsvarstyti bet kokį kitą požiūrį, kuris gali būti tinkamas.

2. Susitariančiosios Šalys nedelsdamos pasikeičia bet kokia svarbia informacija, siekdamos straipsnio 1 dalyje nurodytų tikslų.

26 straipsnis

1. 24 straipsnio b punkte numatytų pasitarimų pagrindiniai tikslai – nagrinėti svarbius klausimus ir svarstyti bet kokį požiūrį, kuris gali būti tinkamas.

2. Straipsnio 1 dalyje nurodytiems pasitarimams kiekviena Susitariančioji Šalis praneša kitai Susitariančiajai Šaliai apie galimus pasikeitimus oro transporto srityje ir apie šioje srityje sudarytų dvišalių ir daugiašalių susitarimų galiojimą.

27 straipsnis

1. 24, 25 ir 26 straipsniuose numatyti pasitarimai vyksta pagal Jungtinio komiteto nustatytą tvarką.

2. Jeigu vienos Susitariančiosios Šalies susitarimas su trečiąja šalimi arba su tarptautine organizacija gali neigiamai paveikti kitos Susitariančiosios Šalies interesus, pastaroji nepaisydama į šio Susitarimo priedą įtraukto Tarybos reglamento (EEB) Nr. 2408/92 nuostatų, gali imtis atitinkamų laikinų apsaugos priemonių šioje rinkos srityje, siekdama, kad būtų išlaikyta šio Susitarimo pusiausvyra. Tačiau tokios priemonės gali būti priimtos tik po pasitarimo šiuo klausimu Jungtiniame komitete.

8 SKYRIUS

Baigiamosios nuostatos

28 straipsnis

Reikalaujama, kad Susitariančiųjų Šalių atstovai, ekspertai ir kiti tarnautojai, net ir pasibaigus tarnybai, negalėtų atskleisti informacijos, gautos pagal šį Susitarimą, kuriam taikomas profesinės paslapties įsipareigojimas.

29 straipsnis

Kiekviena Susitariančioji Šalis gali iškelti ginčytiną klausimą, susijusį su šio Susitarimo aiškinimu ir taikymu, Jungtiniame komitete. Pastarasis turi dėti pastangas išspręsti ginčą. Jungtiniam komitetui turi būti pateikta visa informacija, kuri gali būti naudinga užtikrinant nuodugnų situacijos nagrinėjimą, siekiant rasti priimtiną sprendimą. Tuo tikslu Jungtinis komitetas nagrinėja visas galimybes užtikrinti gerą šio Susitarimo veikimą. Šio Susitarimo nuostatos netaikomos klausimams, kurie pagal 20 straipsnį išimtinai priklauso Europos Bendrijų Teisingumo Teismo kompetencijai.

30 straipsnis

1. Jeigu viena iš Susitariančiųjų Šalių pageidauja peržiūrėti šio Susitarimo nuostatas, ji apie tai atitinkamai praneša Jungtiniam komitetui. Šio Susitarimo pakeitimai įsigalioja užbaigus atitinkamas vidaus procedūras.

2. Susitariančiajai Šaliai pateikus pasiūlymą pagal 23 straipsnį, Jungtinis komitetas gali nuspręsti iš dalies pakeisti priedą.

31 straipsnis

Jeigu viena iš Susitariančiųjų Šalių atsisako vykdyti šio Susitarimo įsipareigojimus, kita Susitariančioji Šalis, nepažeisdama 22 straipsnio ir atlikusi bet kokią taikomą procedūrą, numatytą šiame Susitarime, gali imtis atitinkamų laikinų apsaugos priemonių, siekdama, kad būtų išlaikyta šio Susitarimo pusiausvyra.

32 straipsnis

Šio Susitarimo priedas yra jo neatskiriama dalis.

33 straipsnis

Nepažeidžiant 16 straipsnio, šis Susitarimas yra viršesnis už atitinkamas galiojančių dvišalių Šveicarijos ir EB valstybių narių susitarimų nuostatas dėl dalykų, kuriuos apima šis Susitarimas ir jo priedas.

34 straipsnis

Šis Susitarimas taikomas teritorijose, kuriose taikoma Europos bendrijos steigimo sutartis, toje Sutartyje nustatytomis sąlygomis ir Šveicarijos teritorijoje.

35 straipsnis

1. Jeigu šis Susitarimas bus nutrauktas pagal 36 straipsnio 4 dalį, oro paslaugos, teikiamos jo galiojimo pasibaigimo dieną pagal 15 straipsnio nuostatas, gali būti tęsiamos kol baigsis laikotarpis, kuriam sudaromas sezono tvarkaraštis, apimantis galiojimo pasibaigimo datą.

2. Šio Susitarimo nutraukimas pagal 36 straipsnio 4 dalies nuostatas neturi daryti poveikio teisėms ir pareigoms, kurias įgauna įmonės, remdamosi šio Susitarimo 4 ir 5 straipsniais ir Tarybos reglamento (EEB) Nr. 2407/92, įtraukto į šio Susitarimo priedą, taisyklėmis.

36 straipsnis

1. Susitariančiosios Šalys ratifikuoja šį Susitarimą arba jį patvirtina savo įprasta tvarka. Jis įsigalioja pirmą antro mėnesio dieną po galutinio pranešimo apie toliau išvardytų septynių susitarimų ratifikavimo arba patvirtinimo dokumentų deponavimą:

— susitarimas dėl oro transporto,

— susitarimas dėl laisvo asmenų judėjimo,

— susitarimas dėl prekių ir keleivių vežimo geležinkeliais ir keliais,

— susitarimas dėl prekybos žemės ūkio produktais,

— susitarimas dėl Vyriausybės vykdomų viešųjų pirkimų tam tikrų aspektų,

— susitarimas dėl abipusio pripažinimo atitikties įvertinimo srityje,

— susitarimas dėl bendradarbiavimo mokslo ir technologijų srityje.

2. Šis Susitarimas sudaromas pirminiam septynerių metų laikotarpiui. Jis atnaujinamas neribotam laikui, jeigu Bendrija arba Šveicarija nenusiunčia kitai Susitariančiajai Šaliai priešingo pranešimo prieš pasibaigiant pirminiam laikotarpiui. Jeigu toks pranešimas nusiunčiamas, taikoma straipsnio 4 dalis.

3. Bendrija arba Šveicarija gali nutraukti šį Susitarimą, pranešdamos apie savo sprendimą kitai Susitariančiajai Šaliai. Jeigu toks pranešimas nusiunčiamas, taikoma straipsnio 4 dalis.

4. Straipsnio 1 dalyje nurodyti septyni susitarimai nebetaikomi praėjus šešiems mėnesiams po to, kai gaunamas pranešimas apie neatnaujinimą, kaip nurodyta straipsnio 2 dalyje, arba apie nutraukimą, kaip nurodyta straipsnio 3 dalyje.

Hecho en Luxemburgo, el veintiuno de junio de mil novecientos noventa y nueve, en doble ejemplar en lenguas alemana, danesa, española, finesa, francesa, griega, inglesa, italiana, neerlandesa, portuguesa y sueca, siendo cada uno de estos textos igualmente auténtico.

Udfærdiget i Luxembourg, den enogtyvende juni nitten hundrede og nioghalvfems, i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed.

Geschehen zu Luxemburg am einundzwanzigsten Juni neunzehnhundertneunundneunzig in zwei Urschriften in dänischer, deutscher, englischer, finnischer, französischer, griechischer, italienischer, niederländischer, portugiesischer, spanischer und schwedischer Sprache, wobei jeder dieser Wortlaute gleichermaßen verbindlich ist.

Έγινε στο Λουξεμβούργο, στις είκοσι μία Ιουνίου χίλια εννιακόσια ενενήντα εννέα, σε δύο αντίγραφα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα· καθένα από τα κείμενα είναι εξίσου αυθεντικό.

Done at Luxembourg on the twenty-first day of June in the year one thousand and ninety-nine, in two copies in the Danish, Dutch, English, Finnish, French, German, Greek, Italian, Portuguese, Spanish and Swedish languages, each of those texts being equally authentic.

Fait à Luxembourg, le vingt-et-un juin mil neuf cent quatre-vingt dix-neuf, en deux exemplaires en langues allemande, anglaise, danoise, espagnole, finnoise, française, grecque, italienne, néerlandaise, portugaise et suédoise, chacun de ces textes faisant également foi.

Fatto a Lussemburgo, addì ventuno giugno millenovecentonovantanove, in due copie, nelle lingue danese, finlandese, francese, greca, inglese, italiana, olandese, portoghese, spagnola, svedese e tedesca, ciascun testo facente ugualmente fede.

Gedaan te Luxemburg, de eenentwintigste juni negentienhonderd negenennegentig, in tweevoud, in de Deense, de Duitse, de Engelse, de Finse, de Franse, de Griekse, de Italiaanse, de Nederlandse, de Portugese, de Spaanse en de Zweedse taal, zĳnde alle teksten gelĳkelĳk authentiek.

Feito em Luxemburgo, em vinte e um de Junho de mil novecentos e noventa e nove, em duplo exemplar nas línguas alemã, dinamarquesa, espanhola, finlandesa, francesa, grega, inglesa, italiana, neerlandesa, portuguesa e sueca, fazendo igualmente fé qualquer dos textos.

Tehty Luxemburgissa kahdentenakymmenentenäensimmäusenä päivänä kesäkuuta vuonna tuhatyhdeksänsataayhdeksänkymmentäyhdeksän kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistuvsvoimainen.

Utfärdat i Luxemburg den tjugoförsta juni nittonhundranittionio i två exemplar på det danska, engelska, finska, franska, grekiska, italienska, nederländska, portugisiska, spanska, svenska och tyska språket, vilka samtliga texter är lika giltiga.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por la Confederación Suiza

For Det Schweiziske Edsforbund

Für der Schweizerischen Eidgenossenschaft

Για την Ελβετική Συνομοσπονδία

For the Swiss Confederation

Pour la Confédération suisse

Per la Confederazione svizzera

Voor de Zwitserse Bondsstaat

Pela Confederação Suíça

Sveitsin valaliiton puolesta

På Schweiziska Edsförbundets vägnar

▼M16

PRIEDAS

Šiame Susitarime:

— remiantis 2009 m. gruodžio 1 d. įsigaliojusia Lisabonos sutartimi, Europos Sąjunga pakeičia Europos bendriją ir perima Europos bendrijos teises bei pareigas,

— kai šiame priede nurodytuose teisės aktuose pateikiamos nuorodos į Europos bendrijos, kurią pakeitė Europos Sąjunga, valstybes nares arba reikalaujama, kad būtų sąsaja su jomis, Susitarime laikoma, kad tokios nuorodos taikomos ir Šveicarijai arba reikalavimui dėl sąsajos su Šveicarija,

— nuorodos į Tarybos reglamentus (EEB) Nr. 2407/92 ir (EEB) Nr. 2408/92, daromos Susitarimo 4, 15, 18, 27 ir 35 straipsniuose, laikomos nuorodomis į Europos Parlamento ir Tarybos reglamentą (EB) Nr. 1008/2008,

— nepažeidžiant šio Susitarimo 15 straipsnio, toliau išvardytose Bendrijos direktyvose ir reglamentuose nurodyta sąvoka „Bendrijos oro vežėjas“ apibūdinamas ir oro vežėjas, kuriam išduota licencija oro susisiekimui vykdyti ir kurio pagrindinė veiklos vieta ir, jeigu tokia yra, registruotoji būstinė yra Šveicarijoje pagal Reglamento (EB) Nr. 1008/2008 nuostatas. Nuorodos į Reglamentą (EEB) Nr. 2407/92 laikomos nuorodomis į Reglamentą (EB) Nr. 1008/2008,

— tolesniuose tekstuose pateikiamos nuorodos į Sutarties 81 ir 82 straipsnius arba į Sutarties dėl Europos Sąjungos veikimo 101 ir 102 straipsnius laikomos nuorodomis į šio Susitarimo 8 ir 9 straipsnius.

1. Aviacijos liberalizavimas ir kitos civilinės aviacijos taisyklės

Nr. 1008/2008

2008 m. rugsėjo 24 d. Europos Parlamento ir Tarybos reglamentas dėl oro susisiekimo paslaugų teikimo Bendrijoje bendrųjų taisyklių

Nr. 2000/79

2000 m. lapkričio 27 d. Tarybos direktyva dėl Europos aviakompanijų asociacijos (AEA), Europos transporto darbuotojų federacijos (ETF), Europos skrydžių įgulų asociacijos (ECA), Europos regioninių aviakompanijų asociacijos (ERA) ir Tarptautinės oro vežėjų asociacijos (IACA) Europos susitarimo dėl civilinės aviacijos mobiliųjų darbuotojų darbo laiko organizavimo

Nr. 93/104

1993 m. lapkričio 23 d. Tarybos direktyva dėl tam tikrų darbo laiko organizavimo aspektų su pakeitimais, padarytais

— Europos Parlamento ir Tarybos direktyva 2000/34/EB

Nr. 437/2003

2003 m. vasario 27 d. Europos Parlamento ir Tarybos reglamentas dėl statistinių ataskaitų apie keleivių, krovinių ir pašto vežimą oro transportu

Nr. 1358/2003

2003 m. liepos 31 d. Komisijos reglamentas, įgyvendinantis Europos Parlamento ir Tarybos reglamentą (EB) Nr. 437/2003 dėl statistikos ataskaitų apie keleivių, krovinių ir pašto vežimą oro transportu ir iš dalies keičiantis jo I ir II priedus

Nr. 785/2004

2004 m. balandžio 21 d. Europos Parlamento ir Tarybos reglamentas dėl draudimo reikalavimų oro vežėjams ir orlaivių naudotojams su pakeitimais, padarytais

— Komisijos reglamentu (ES) Nr. 285/2010

Nr. 95/93

1993 m. sausio 18 d. Tarybos reglamentas dėl laiko tarpsnių paskirstymo Bendrijos oro uostuose bendrųjų taisyklių (1–12 straipsniai) su pakeitimais, padarytais

— Europos Parlamento ir Tarybos reglamentu (EB) Nr. 793/2004

Nr. 2009/12

2009 m. kovo 11 d. Europos Parlamento ir Tarybos direktyva dėl oro uostų mokesčių (Šveicarijoje taikytina nuo 2011 m. liepos 1 d.)

Nr. 96/67

1996 m. spalio 15 d. Tarybos direktyva dėl patekimo į Bendrijos oro uostuose teikiamų antžeminių paslaugų rinką

(1–9, 11–23 ir 25 straipsniai)

Nr. 80/2009

2009 m. sausio 14 d. Europos Parlamento ir Tarybos reglamentas dėl elgesio su kompiuterinėmis rezervavimo sistemomis kodekso ir panaikinantis Tarybos reglamentą (EEB) Nr. 2299/89

2. Konkurencijos taisyklės

Nr. 3975/87

1987 m. gruodžio 14 d. Tarybos reglamentas, nustatantis konkurencijos taisyklių taikymo oro transporto sektoriaus įmonėms tvarką (6 straipsnio 3 dalis), su pakeitimais, padarytais

— Tarybos reglamentu (EB) Nr. 1/2003 (1–13, 15–45 straipsniai)

Nr. 1/2003

2002 m. gruodžio 16 d. Tarybos reglamentas dėl konkurencijos taisyklių, nustatytų Sutarties 81 ir 82 straipsniuose, įgyvendinimo (1–13, 15–45 straipsniai)

(Kiek minėtasis reglamentas susijęs su šio Susitarimo taikymu. Šio reglamento įtraukimas nedaro įtakos šiame Susitarime numatytam užduočių paskirstymui)

Reglamentas (EEB) Nr. 17/62 panaikintas Reglamentu (EB) 1/2003, išskyrus 8 straipsnio 3 dalį, kuri ir toliau taikoma sprendimams, priimtiems pagal Sutarties 81 straipsnio 3 dalį prieš šio reglamento taikymo pradžią, iki tų sprendimų galiojimo pabaigos.

Nr. 773/2004

2004 m. balandžio 7 d. Komisijos reglamentas dėl bylų nagrinėjimo Komisijoje pagal Sutarties 81 ir 82 straipsnius tvarkos su pakeitimais, padarytais:

— Komisijos reglamentu (EB) Nr. 1792/2006

— Komisijos reglamentu (EB) Nr. 622/2008

Nr. 139/2004

2004 m. sausio 20 d. Tarybos reglamentas dėl koncentracijų tarp įmonių kontrolės (EB Susijungimų reglamentas)

(1–18 straipsniai, 19 straipsnio 1–2 dalys, 20–23 straipsniai)

Pagal Susijungimų reglamento 4 straipsnio 5 dalį Europos bendrijai ir Šveicarijai taikomos toliau nurodytos nuostatos:

1) Jeigu, kaip apibrėžta Reglamento (EB) Nr. 139/2004 3 straipsnyje, atsiranda ne Bendrijos masto, kaip apibrėžta minėtojo reglamento 1 straipsnyje, koncentracija, kurią galima patikrinti remiantis mažiausiai trijų EB valstybių narių ir Šveicarijos Konfederacijos nacionaliniais konkurencijos teisės aktais, minėtojo reglamento 4 straipsnio 2 dalyje nurodyti asmenys arba įmonės, prieš pateikdami pranešimą kompetentingoms institucijoms, gali argumentuotu pareiškimu pranešti EB Komisijai, kad Komisija turėtų patikrinti koncentraciją.

2) Europos Komisija visus pagal Reglamento (EB) Nr. 139/2004 4 straipsnio 5 dalį ir pirmesnę dalį pateiktus pareiškimus nedelsdama perduoda Šveicarijos Konfederacijai.

3) Jeigu Šveicarijos Konfederacija pareiškia nesutinkanti su prašymu perduoti svarstyti klausimą, kompetentinga Šveicarijos konkurencijos institucija išlaiko savo įgaliojimus, ir pagal šią dalį Šveicarijos Konfederacija svarstyti klausimo neperduoda.

Atsižvelgiama į Susijungimų reglamento 4 straipsnio 4 ir 5 dalyse, 9 straipsnio 2 ir 6 dalyse bei 22 straipsnio 2 dalyje nurodytus terminus:

1) Europos Komisija nedelsdama perduoda kompetentingai Šveicarijos konkurencijos institucijai visus susijusius dokumentus pagal 4 straipsnio 4 ir 5 dalis, 9 straipsnio 2 ir 6 dalis bei 22 straipsnio 2 dalį.

2) Reglamento (EB) Nr. 139/2004 4 straipsnio 4 ir 5 dalyse, 9 straipsnio 2 ir 6 dalyse bei 22 straipsnio 2 dalyje nurodyti terminai Šveicarijos Konfederacijai pradedami skaičiuoti nuo tos dienos, kurią kompetentinga Šveicarijos konkurencijos institucija gauna atitinkamus dokumentus.

Nr. 802/2004

2004 m. balandžio 7 d. Komisijos reglamentas, įgyvendinantis Tarybos reglamentą (EB) Nr. 139/2004 dėl koncentracijų tarp įmonių kontrolės (1–24 straipsniai), su pakeitimais, padarytais:

— Komisijos reglamentu (EB) Nr. 1792/2006,

— Komisijos reglamentu (EB) Nr. 1033/2008

Nr. 2006/111

2006 m. lapkričio 16 d. Komisijos direktyva dėl finansinių santykių tarp valstybių narių ir valstybinių įmonių skaidrumo ir dėl finansinio skaidrumo tam tikrose įmonėse

Nr. 487/2009

2009 m. gegužės 25 d. Tarybos reglamentas (EB) Nr. 487/2009 dėl Sutarties 81 straipsnio 3 dalies taikymo tam tikrų grupių susitarimams ir suderintiems veiksmams oro transporto sektoriuje.

3. Aviacijos sauga

Nr. 216/2008

2008 m. vasario 20 d. Europos Parlamento ir Tarybos reglamentas dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą, panaikinantis Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais, padarytais:

— Komisijos reglamentu (EB) Nr. 690/2009,

— Reglamentu (EB) Nr. 1108/2009.

Agentūra ir Šveicarijoje turi teisę naudotis pagal reglamento nuostatas jai suteiktais įgaliojimais.

Komisija ir Šveicarijoje turi teisę naudotis pagal 11 straipsnio 2 dalį, 14 straipsnio 5 ir 7 dalis, 24 straipsnio 5 dalį, 25 straipsnio 1 dalį, 38 straipsnio 3 dalies i punktą, 39 straipsnio 1 dalį, 40 straipsnio 3 dalį, 41 straipsnio 3 ir 5 dalis, 42 straipsnio 4 dalį, 54 straipsnio 1 dalį ir 61 straipsnio 3 dalį jai suteiktais įgaliojimais dėl sprendimų.

Nepaisant Europos bendrijos ir Šveicarijos Konfederacijos susitarimo dėl oro transporto priedo antrojoje įtraukoje numatyto horizontalaus suderinimo, nėra laikoma, kad reglamento 65 straipsnyje ar toje nuostatoje minimo Sprendimo 1999/468/EB nuostatose daromos nuorodos į „valstybes nares“ taikomos Šveicarijai.

Jokia šio reglamento nuostata nėra aiškinama taip, kad pagal ją būtų galima EASA perduoti įgaliojimus veikti Šveicarijos vardu pagal tarptautinius susitarimus kitais tikslais, nei siekiant padėti jai vykdyti pagal tuos susitarimus prisiimtus įsipareigojimus.

Reglamento tekstas šiame Susitarime pritaikomas taip:

a) 12 straipsnis iš dalies keičiamas taip: i) 1 dalyje po žodžio „Bendrijos“ įterpiami žodžiai „arba Šveicarijos“; ii) 2 dalies a punkte po žodžio „Bendrijos“ įterpiami žodžiai „arba Šveicarijos“; iii) 2 dalies b ir c punktai išbraukiami; iv) įtraukiama ši dalis: „3. Kai Bendrija derasi su trečiąja šalimi, kad būtų sudarytas susitarimas, kuriame būtų numatyta, kad valstybė narė arba Agentūra gali išduoti pažymėjimus, remdamasi tos trečiosios šalies aviacijos institucijų išduotais pažymėjimais, ji deda visas pastangas, kad ir Šveicarijai būtų pasiūlyta sudaryti tokį susitarimą su ta trečiąja šalimi. Šveicarija savo ruožtu siekia su trečiosiomis šalimis sudaryti susitarimus, atitinkančius Bendrijos susitarimus.“

b) 29 straipsnis papildomas šia dalimi: „4. Nukrypstant nuo Europos Bendrijų kitų tarnautojų įdarbinimo sąlygų 12 straipsnio 2 dalies a punkto, Šveicarijos piliečiai, turintys visas piliečiams suteikiamas teises, gali būti pagal sutartį įdarbinti Agentūros vykdomojo direktoriaus.“

c) 30 straipsnis papildomas šia dalimi: „Šveicarija Agentūrai taiko šio priedo A priede pateiktą Protokolą dėl Europos Sąjungos privilegijų ir imunitetų pagal A priedo priedėlį.“

d) 37 straipsnis papildomas šia dalimi: „Šveicarija visateisiškai dalyvauja valdyboje ir joje turi tokias pat teises ir įsipareigojimus kaip ir Europos Sąjungos valstybės narės, išskyrus teisę balsuoti.“

e) 59 straipsnis papildomas šia dalimi: „12. Šveicarija prisideda prie 1 straipsnio b punkte nurodyto finansinio įnašo pagal šią formulę: „12. S (0,2/100) + S [1 – (a + b) 0,2/100] c/C, „12. kur: S = Agentūros biudžeto dalis, kuri nedengiama iš 1 dalies c ir d punktuose paminėtų mokesčių ir rinkliavos, a = asocijuotųjų valstybių skaičius, b = ES valstybių narių skaičius, c = Šveicarijos įnašas į Tarptautinės civilinės aviacijos organizacijos (TCAO) biudžetą, C = visas ES valstybių narių ir asocijuotųjų valstybių įnašas į TCAO biudžetą.“

f) 61 straipsnis papildomas šia dalimi: „Nuostatos, susijusios su Bendrijos atliekama Agentūros veikloje dalyvaujančių subjektų finansine kontrole Šveicarijoje, išdėstytos šio priedo B priede.“

g) Į reglamento II priedą įtraukiami šie orlaiviai kaip gaminiai, kuriems taikomas 2003 m. rugsėjo 24 d. Komisijos reglamento (EB) Nr. 1702/2003, nustatančio orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles ( 1 ), 2 straipsnio 3 dalies a punkto ii papunktis: orlaiviai [HB-IDJ] – tipas CL600–2B19, orlaiviai [HB-IKR, HB-IMY, HB-IWY] – tipas „Gulfstream G-IV“, orlaiviai [HB-IMJ, HB-IVZ, HB-JES] – tipas „Gulfstream G-V“, orlaiviai [HB-XJF, HB-ZCW, HB-ZDF] – tipas MD900.

Nr. 1108/2009

2009 m. spalio 21 d. Europos Parlamento ir Tarybos reglamentas, iš dalies keičiantis Reglamento (EB) Nr. 216/2008 nuostatas dėl aerodromų, oro eismo valdymo ir oro navigacijos paslaugų bei panaikinantis Direktyvą 2006/23/EB

Nr. 1178/2011

2011 m. lapkričio 3 d. Komisijos reglamentas, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros

Nr. 91/670

1991 m. gruodžio 16 d. Tarybos direktyva dėl personalo licencijų vykdyti civilinės aviacijos funkcijas abipusio pripažinimo

(1–8 straipsniai)

Nr. 3922/91

1991 m. gruodžio 16 d. Tarybos reglamentas dėl techninių reikalavimų ir administracinės tvarkos suderinimo civilinės aviacijos srityje (1–3 straipsniai, 4 straipsnio 2 dalis, 5–11 straipsniai ir 13 straipsnis) su pakeitimais, padarytais:

— Europos Parlamento ir Tarybos reglamentu (EB) Nr. 1899/2006,

— Europos Parlamento ir Tarybos reglamentu (EB) Nr. 1900/2006,

— Komisijos reglamentu (EB) Nr. 8/2008,

— Komisijos reglamentu (EB) Nr. 859/2008

Nr. 996/2010

2010 m. spalio 20 d. Europos Parlamento ir Tarybos reglamentas dėl civilinės aviacijos avarijų ir incidentų tyrimo ir prevencijos, kuriuo panaikinama Direktyva 94/56/EB

Nr. 2004/36

2004 m. balandžio 21 d. Europos Parlamento ir Tarybos direktyva dėl trečiųjų šalių orlaivių, kurie naudojasi Bendrijos oro uostais, saugos (1–9 ir 11–14 straipsniai) su paskutiniais pakeitimais, padarytais

— Komisijos direktyva 2008/49/EB

Nr. 351/2008

2008 m. balandžio 16 d. Komisijos reglamentas dėl Europos Parlamento ir Tarybos direktyvos 2004/36/EB taikymo nustatant prioritetus, pagal kuriuos peronuose tikrinami į Bendrijos oro uostus atskridę orlaiviai

Nr. 768/2006

2006 m. gegužės 19 d. Komisijos reglamentas, įgyvendinantis Europos Parlamento ir Tarybos direktyvą 2004/36/EB informacijos apie Bendrijos oro uostais besinaudojančių orlaivių saugą rinkimo ir keitimosi ta informacija bei informacijos sistemos valdymo atžvilgiu

Nr. 2003/42

2003 m. birželio 13 d. Europos Parlamento ir Tarybos direktyva dėl civilinės aviacijos įvykių pranešimų (1–12 straipsniai)

Nr. 1321/2007

2007 m. lapkričio 12 d. Komisijos reglamentas, nustatantis įgyvendinimo taisykles, pagal kurias centrinėje saugykloje integruojama civilinės aviacijos įvykių informacija, kuria keičiamasi pagal Europos Parlamento ir Tarybos direktyvą 2003/42/EB

Nr. 1330/2007

2007 m. rugsėjo 24 d. Komisijos reglamentas, nustatantis informacijos apie civilinės aviacijos įvykius, nurodytus Europos Parlamento ir Tarybos direktyvos 2003/42/EB 7 straipsnio 2 dalyje, suinteresuotosioms šalims skleidimo taisyklių taikymą

Nr. 736/2006

2006 m. gegužės 16 d. Komisijos reglamentas dėl Europos aviacijos saugos agentūros darbo metodų vykdant standartizacijos patikrinimus

Nr. 1702/2003

2003 m. rugsėjo 24 d. Komisijos reglamentas, nustatantis orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles, su pakeitimais, padarytais:

— Komisijos reglamentu (EB) Nr. 335/2007,

— Komisijos reglamentu (EB) Nr. 381/2005,

— Komisijos reglamentu (EB) Nr. 375/2007,

— Komisijos reglamentu (EB) Nr. 706/2006,

— Komisijos reglamentu (EB) Nr. 287/2008,

— Komisijos reglamentu (EB) Nr. 1057/2008,

— Komisijos reglamentu (EB) Nr. 1194/2009.

Šiame Susitarime reglamento nuostatos aiškinamos atsižvelgiant į šį pakeitimą:

2 straipsnis iš dalies keičiamas taip:

3, 4, 6, 8, 10, 11, 13 ir 14 dalyse data „2003 m. rugsėjo 28 d.“ pakeičiama „Bendrijos ir Šveicarijos oro transporto komiteto sprendimo, kuriuo į reglamento priedą įtraukiamas Reglamentas (EB) Nr. 216/2008, įsigaliojimo diena“.

Nr. 2042/2003

2003 m. lapkričio 20 d. Komisijos reglamentas dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo su pakeitimais, padarytais:

— Komisijos reglamentu (EB) Nr. 707/2006,

— Komisijos reglamentu (EB) Nr. 376/2007,

— Komisijos reglamentu (EB) Nr. 1056/2008,

— Komisijos reglamentu (ES) Nr. 127/2010,

— Komisijos reglamentu (ES) Nr. 962/2010,

— Komisijos reglamentu (ES) Nr. 1149/2011.

Nr. 104/2004

2004 m. sausio 22 d. Komisijos reglamentas, nustatantis taisykles dėl Europos aviacijos saugos agentūros Apeliacinės valdybos organizacijos ir sudėties

Nr. 593/2007

2007 m. gegužės 31 d. Komisijos reglamentas dėl Europos aviacijos saugos agentūros renkamų mokesčių ir rinkliavų su paskutiniais pakeitimais, padarytais

— Komisijos reglamentu (EB) Nr. 1356/2008

Nr. 2111/2005

2005 m. gruodžio 14 d. Europos Parlamento ir Tarybos reglamentas dėl oro vežėjų, kuriems taikomas draudimas vykdyti veiklą Bendrijoje, Bendrijos sąrašo sudarymo ir oro transporto keleivių informavimo apie skrydį vykdančio oro vežėjo tapatybę bei panaikinantis Direktyvos 2004/36/EB 9 straipsnį

Nr. 473/2006

2006 m. kovo 22 d. Komisijos reglamentas, nustatantis oro vežėjų, kuriems galioja Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašo taikymo taisykles

Nr. 474/2006

2006 m. kovo 22 d. Komisijos reglamentas, sudarantis oro vežėjų, kuriems taikomas Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašą, su paskutiniais pakeitimais, padarytais

— Komisijos įgyvendinimo reglamentu (ES) Nr. 295/2012 ( 2 ).

4. Aviacijos saugumas

Nr. 300/2008

2008 m. kovo 11 d. Europos Parlamento ir Tarybos reglamentas dėl civilinės aviacijos saugumo bendrųjų taisyklių ir panaikinantis Reglamentą (EB) Nr. 2320/2002

Nr. 272/2009

2009 m. balandžio 2 d. Komisijos reglamentas, kuriuo papildomi Reglamento (EB) Nr. 300/2008 Europos Parlamento ir Tarybos priede nustatyti bendrieji pagrindiniai civilinės aviacijos saugumo standartai, su pakeitimais, padarytais:

— Komisijos reglamentu (ES) Nr. 297/2010,

— Komisijos reglamentu (ES) Nr. 720/2011,

— Komisijos reglamentu (ES) Nr. 1141/2011.

Nr. 1254/2009

2009 m. gruodžio 18 d. Komisijos reglamentas (ES), kuriuo nustatomi kriterijai, kurių laikydamosi valstybės narės gali netaikyti bendrųjų pagrindinių civilinės aviacijos saugumo standartų ir imtis alternatyvių saugumo priemonių

Nr. 18/2010

2010 m. sausio 8 d. Komisijos reglamentas (ES), iš dalies keičiantis Europos Parlamento ir Tarybos reglamento (EB) Nr. 300/2008 nuostatas dėl nacionalinių civilinės aviacijos saugumo kokybės kontrolės programų reikalavimų

Nr. 72/2010

2010 m. sausio 26 d. Komisijos reglamentas (ES), kuriuo nustatoma Komisijos atliekamų patikrinimų aviacijos saugumo srityje tvarka

Nr. 185/2010

2010 m. kovo 4 d. Komisijos reglamentas (ES), kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti, su pakeitimais, padarytais:

— Komisijos reglamentu (ES) Nr. 357/2010,

— Komisijos reglamentu (ES) Nr. 358/2010,

— Komisijos reglamentu (ES) Nr. 573/2010,

— Komisijos reglamentu (ES) Nr. 983/2010,

— Komisijos reglamentu (ES) Nr. 334/2011,

— Komisijos įgyvendinimo reglamentu (ES) Nr. 1087/2011,

— Komisijos įgyvendinimo reglamentu (ES) Nr. 1147/2011,

— Komisijos įgyvendinimo reglamentu (ES) Nr. 173/2012.

Nr. 2010/774

2010 m. balandžio 13 d. Komisijos sprendimas (ES), kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės, kuriose pateikiama Reglamento (EB) Nr. 300/2008 18 straipsnio a punkte nurodyta informacija, su pakeitimais, padarytais:

— Komisijos sprendimu 2010/2604/ES,

— Komisijos sprendimu 2010/3572/ES,

— Komisijos sprendimu 2010/9139/ES,

— Komisijos įgyvendinimo sprendimu 2011/8042/ES,

— Komisijos įgyvendinimo sprendimu 2012/1228/ES.

5. Oro eismo valdymas

Nr. 549/2004

2004 m. kovo 10 d. Europos Parlamento ir Tarybos reglamentas, nustatantis bendro Europos dangaus sukūrimo pagrindą (pagrindų reglamentas), su pakeitimais, padarytais

— Reglamentu (EB) Nr. 1070/2009

Komisija Šveicarijoje turi teisę naudotis pagal 6, 8, 10, 11 ir 12 straipsnius jai suteiktais įgaliojimais.

10 straipsnis iš dalies keičiamas taip:

2 dalyje žodžiai „Bendrijos lygmens“ turėtų būti pakeisti žodžiais „Bendrijos lygmens, įskaitant Šveicariją“.

Nepaisant Europos bendrijos ir Šveicarijos Konfederacijos susitarimo dėl oro transporto priedo antrojoje įtraukoje numatyto horizontalaus suderinimo, nėra laikoma, kad Reglamento (EB) Nr. 549/2004 5 straipsnyje ar toje nuostatoje minimo Sprendimo 1999/468/EB nuostatose daromos nuorodos į „valstybes nares“ taikomos Šveicarijai.

Nr. 550/2004

2004 m. kovo 10 d. Europos Parlamento ir Tarybos reglamentas dėl oro navigacijos paslaugų teikimo bendrame Europos danguje (Paslaugų teikimo reglamentas) su pakeitimais, padarytais

— Reglamentu (EB) Nr. 1070/2009

Komisija Šveicarijoje turi teisę naudotis pagal 9a, 9b, 15a, 16 ir 17 straipsnius jai suteiktais įgaliojimais.

Reglamento nuostatos šiame Susitarime iš dalies keičiamos taip:

a) 3 straipsnis iš dalies keičiamas taip: 2 dalyje po žodžio „Bendrijoje“ įterpiami žodžiai „ir Šveicarijoje“.

b) 7 straipsnis iš dalies keičiamas taip: 1 dalyje po žodžio „Bendrijoje“ įterpiami žodžiai „ir Šveicarijoje“ ir 6 dalyje po žodžio „Bendrijos“ įterpiami žodžiai „ir Šveicarijos“.

c) 8 straipsnis iš dalies keičiamas taip: 1 dalyje po žodžio „Bendrijoje“ įterpiami žodžiai „ir Šveicarijoje“.

d) 10 straipsnis iš dalies keičiamas taip: 1 dalyje po žodžio „Bendrijoje“ įterpiami žodžiai „ir Šveicarijoje“.

e) 16 straipsnio 3 dalis pakeičiama taip: „3. Komisija skiria savo sprendimą valstybėms narėms ir praneša apie tai paslaugų teikėjui, jei jis yra teisiškai susijęs.“

Nr. 551/2004

2004 m. kovo 10 d. Europos Parlamento ir Tarybos reglamentas dėl bendro Europos dangaus oro erdvės organizavimo ir naudojimo (Oro erdvės reglamentas) su pakeitimais, padarytais

— Reglamentu (EB) Nr. 1070/2009

Komisija Šveicarijoje turi teisę naudotis pagal 3a, 6 ir 10 straipsnius jai suteiktais įgaliojimais.

Nr. 552/2004

2004 m. kovo 10 d. Europos Parlamento ir Tarybos reglamentas dėl Europos oro eismo valdymo tinklo sąveikos (Sąveikos reglamentas) su pakeitimais, padarytais

— Reglamentu (EB) Nr. 1070/2009

Komisija Šveicarijoje turi teisę naudotis pagal 4 straipsnį, 7 straipsnį ir 10 straipsnio 3 dalį jai suteiktais įgaliojimais.

Reglamento nuostatos šiame Susitarime iš dalies keičiamos taip:

a) 5 straipsnis iš dalies keičiamas taip: 2 dalyje po žodžio „Bendrijoje“ įterpiami žodžiai „ar Šveicarijoje“.

b) 7 straipsnis iš dalies keičiamas taip: 4 dalyje po žodžio „Bendrijoje“ įterpiami žodžiai „ar Šveicarijoje“.

c) III priedas iš dalies keičiamas taip: 3 skirsnio antroje ir paskutinėje įtraukose po žodžio „Bendrijoje“ įterpiami žodžiai „ar Šveicarijoje“.

Nr. 2096/2005

2005 m. gruodžio 20 d. Komisijos reglamentas, nustatantis bendruosius oro navigacijos paslaugų teikimo reikalavimus, su pakeitimais, padarytais:

— Komisijos reglamentu (EB) Nr. 1315/2007,

— Komisijos reglamentu (EB) Nr. 482/2008,

— Komisijos reglamentu (EB) Nr. 668/2008,

— Komisijos reglamentu (ES) Nr. 691/2010.

Komisija Šveicarijoje turi teisę naudotis pagal 9 straipsnį jai suteiktais įgaliojimais.

Nr. 2150/2005

2005 m. gruodžio 23 d. Komisijos reglamentas, nustatantis lankstaus oro erdvės naudojimo bendrąsias taisykles

Nr. 1033/2006

2006 m. liepos 4 d. Komisijos reglamentas, nustatantis bendro Europos dangaus priešskrydinio etapo skrydžių planų procedūrų reikalavimus, su paskutiniais pakeitimais, padarytais

— Komisijos reglamentu (ES) Nr. 929/2010

Nr. 1032/2006

2006 m. liepos 6 d. Komisijos reglamentas, nustatantis automatinių sistemų, kurias skrydžių valdymo tarnybos naudoja keisdamosi skrydžio duomenimis, perduodamos pranešimus, derindamos ir vienos kitai perduodamos skrydžių valdymą, reikalavimus, su paskutiniais pakeitimais, padarytais

— Komisijos reglamentu (EB) Nr. 30/2009

Nr. 1794/2006

2006 m. gruodžio 6 d. Komisijos reglamentas, nustatantis bendrąją mokesčių už oro navigacijos paslaugas sistemą (Šveicarijoje taikytinas nuo atitinkamų Šveicarijos teisės aktų įsigaliojimo dienos, tačiau ne vėliau kaip nuo 2012 m. sausio 1 d.), su paskutiniais pakeitimais, padarytais

— Komisijos reglamentu (ES) Nr. 1191/2010

Nr. 2006/23

2006 m. balandžio 5 d. Europos Parlamento ir Tarybos direktyva dėl Bendrijos skrydžių vadovo licencijos

Nr. 730/2006

2006 m. gegužės 11 d. Komisijos reglamentas dėl oro erdvės klasifikavimo ir skrydžių pagal regimųjų skrydžių taisykles vykdymo (RST) virš 195 skrydžių lygio

Nr. 219/2007

2007 m. vasario 27 d. Tarybos reglamentas dėl bendros įmonės naujos kartos Europos oro eismo vadybos sistemai (SESAR) sukurti įsteigimo su paskutiniais pakeitimais, padarytais

— Tarybos reglamentu (EB) Nr. 1361/2008

Nr. 633/2007

2007 m. birželio 7 d. Komisijos reglamentas, nustatantis pranešimo apie skrydžio duomenis ir paskaičiuotąjį laiką perdavimo protokolo, naudojamo pranešti, koordinuoti ir perduoti skrydžių valdymui iš vienos skrydžių valdymo tarnybos į kitą, taikymo reikalavimus, su pakeitimais, padarytais

— Komisijos reglamentu (ES) Nr. 283/2011

Nr. 1265/2007

2007 m. spalio 26 d. Komisijos reglamentas (EB) Nr. 1265/2007, nustatantis oro–žemės kalbinio ryšio kanalų, naudojamų bendrame Europos danguje, išskirstymo reikalavimus

Nr. 29/2009

2009 m. sausio 16 d. Komisijos reglamentas, nustatantis bendro Europos dangus duomenų ryšio paslaugų reikalavimus

Reglamento tekstas šiame Susitarime pritaikomas taip:

I priedo A dalyje įrašoma „Switzerland UIR“.

Nr. 262/2009

2009 m. kovo 30 d. Komisijos reglamentas, kuriuo nustatomi suderinto S režimo užklausiklio kodų skyrimo ir naudojimo bendrame Europos danguje reikalavimai

Nr. 73/2010

2010 m. sausio 26 d. Komisijos reglamentas, kuriuo nustatomi bendro Europos dangaus oro navigacijos duomenų ir informacijos kokybės reikalavimai

Nr. 255/2010

2010 m. kovo 25 d. Komisijos reglamentas, kuriuo nustatomos bendrosios oro eismo srautų valdymo taisyklės

Nr. 691/2010

2010 m. liepos 29 d. Komisijos reglamentas, kuriuo nustatomas oro navigacijos paslaugų teikimo ir tinklo funkcijų veiklos rezultatų planas ir iš dalies keičiamas Reglamentas (EB) Nr. 2096/2005, nustatantis bendruosius oro navigacijos paslaugų teikimo reikalavimus

Šveicarija privalo imtis Komisijos pagal reglamento 14 straipsnio 3 dalį priimtų taisomųjų veiksmų po to, kai juos sprendimu patvirtins Jungtinis komitetas

Nr. 2010/5134

2010 m. liepos 29 d. Komisijos sprendimas dėl Bendro Europos dangaus veiklos rezultatų apžvalgos įstaigos paskyrimo

Nr. 2010/5110

2010 m. rugpjūčio 12 d. Komisijos sprendimas dėl Bendro Europos dangaus funkcinių oro erdvės blokų sistemos koordinatoriaus paskyrimo

Nr. 176/2011

2011 m. vasario 24 d. Komisijos reglamentas dėl informacijos, pateiktinos prieš nustatant ir keičiant funkcinį oro erdvės bloką

Nr. 2011/121

2011 m. vasario 21 d. Komisijos sprendimas dėl 2012–2014 m. visos Europos Sąjungos oro navigacijos paslaugų teikimo veiklos rezultatų tikslų ir įspėjamųjų ribų nustatymo

Nr. 677/2011

2011 m. liepos 7 d. Komisijos reglamentas, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010

Nr. 2011/4130

2011 m. liepos 7 d. Komisijos sprendimas dėl tinklo valdytojo paskyrimo bendro Europos dangaus oro eismo valdymo (OEV) tinklo funkcijoms vykdyti

6. Aplinka ir triukšmas

Nr. 2002/30

2002 m. kovo 26 d. Europos Parlamento ir Tarybos direktyva dėl taisyklių ir tvarkos, reglamentuojančios triukšmingų operacijų apribojimų įvedimą Bendrijos oro uostuose, nustatymo (1–12 ir 14–18 straipsniai)

(Taikomi I priedo pakeitimai, susiję su Akto dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų II priedo 8 skyriaus (Transporto politika) G skirsnio (Oro transportas) 2 punktu.)

Nr. 89/629

1989 m. gruodžio 4 d. Tarybos direktyva dėl civilinių ikigarsinių reaktyvinių lėktuvų triukšmo skleidimo ribojimo

(1–8 straipsniai)

Nr. 2006/93/EB

2006 m. gruodžio 12 d. Europos Parlamento ir Tarybos direktyva dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 3 skyriaus reikalavimai, naudojimo reglamentavimo

7. Vartotojų apsauga

Nr. 90/314

1990 m. birželio 13 d. Tarybos direktyva dėl kelionių, atostogų ir organizuotų išvykų paketų

(1–10 straipsniai)

Nr. 93/13

1993 m. balandžio 5 d. Tarybos direktyva dėl nesąžiningų sąlygų sutartyse su vartotojais

(1–11 straipsniai)

Nr. 2027/97

1997 m. spalio 9 d. Tarybos reglamentas dėl oro vežėjo atsakomybės nelaimingų atsitikimų atveju (1–8 straipsniai) su pakeitimais, padarytais

— Europos Parlamento ir Tarybos reglamentu (EB) Nr. 889/2002

Nr. 261/2004

2004 m. vasario 11 d. Europos Parlamento ir Tarybos reglamentas, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91

(1–18 straipsniai)

Nr. 1107/2006

2006 m. liepos 5 d. Europos Parlamento ir Tarybos reglamentas dėl neįgalių asmenų ir ribotos judėsenos asmenų teisių keliaujant oru

8. Įvairios nuostatos

Nr. 2003/96

2003 m. spalio 27 d. Tarybos direktyva, pakeičianti Bendrijos energetikos produktų ir elektros energijos mokesčių struktūrą

(14 straipsnio 1 dalies b punktas ir 14 straipsnio 2 dalis)

9. Priedai

A. Protokolas dėl Europos Bendrijų privilegijų ir imunitetų

B. Nuostatos, susijusios su Europos Sąjungos atliekama Europos aviacijos saugos agentūros (EASA) veikloje dalyvaujančių Šveicarijos subjektų finansine kontrole

A PRIEDAS

PROTOKOLAS DĖL EUROPOS SĄJUNGOS PRIVILEGIJŲ IR IMUNITETŲ

AUKŠTOSIOS SUSITARIANČIOSIOS ŠALYS,

ATSIŽVELGDAMOS į tai, kad remiantis Sutarties dėl Europos Sąjungos veikimo 343 straipsniu ir Europos atominės energijos bendrijos steigimo sutarties 191 straipsniu Europos Sąjunga ir Europos atominės energijos bendrija valstybių narių teritorijose naudojasi privilegijomis ir imunitetais, būtinais joms paskirtoms užduotims įvykdyti,

SUSITARĖ dėl toliau nurodytų nuostatų, kurios pridedamos prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties:

I

SKYRIUS

EUROPOS SĄJUNGOS NUOSAVYBĖ, LĖŠOS, TURTAS IR VEIKLA

1 straipsnis

Sąjungos patalpos ir pastatai yra neliečiami. Juose neatliekama krata, jie nerekvizuojami, nekonfiskuojami ir neeksproprijuojami. Be Teisingumo Teismo leidimo Sąjungos nuosavybei ir turtui netaikomos jokios administracinės ar teisinės suvaržymo priemonės.

2 straipsnis

Sąjungos archyvai yra neliečiami.

3 straipsnis

Sąjunga, jos turtas, pajamos ir kita nuosavybė yra atleidžiami nuo visų tiesioginių mokesčių.

Esant galimybei, valstybių narių Vyriausybės imasi atitinkamų priemonių, kad būtų netaikomi arba kompensuojami netiesioginiai ar apyvartos mokesčiai, įeinantys į kilnojamojo ar nekilnojamojo turto kainą, tais atvejais, kai Sąjunga savo oficialiam naudojimui perka didelės vertės pirkinius, į kurių kainą įskaičiuojami minimi mokesčiai. Tačiau šios nuostatos netaikomos tais atvejais, kai jos gali iškreipti konkurenciją Sąjungoje.

Jokios mokesčių lengvatos netaikomos už komunalines paslaugas.

4 straipsnis

Sąjungos oficialiam naudojimui skirtiems daiktams netaikomi jokie muitai, importo ir eksporto draudimai ar apribojimai; taip importuotų daiktų šalies, į kurią jie importuoti, teritorijoje negalima nei mokamai, nei nemokamai perleisti kitiems, išskyrus atvejus, kai tai daroma tos šalies Vyriausybės patvirtintomis sąlygomis.

Sąjungos leidiniams taip pat netaikomi jokie muitai, importo ir eksporto draudimai ar apribojimai.

II

SKYRIUS

INFORMACIJOS PERDAVIMAS IR LEIDIMAI (LAISSEZ-PASSER)

5 straipsnis

Oficialiam Sąjungos institucijų informacijos ir visų jų dokumentų perdavimui kiekvienos valstybės narės teritorijoje galioja tos pačios nuostatos kaip toje valstybėje esančioms diplomatinėms atstovybėms.

Oficiali Sąjungos institucijų korespondencija ir kita oficiali jų perduodama informacija necenzūruojamos.

6 straipsnis

Tarybos nustatytos formos leidimą (laissez-passer), kurį valstybių narių valdžios institucijos pripažįsta kaip galiojantį kelionės dokumentą, Sąjungos institucijų pirmininkai gali išduoti šių institucijų nariams ir tarnautojams. Šie leidimai išduodami pareigūnams ir kitiems tarnautojams pagal Sąjungos pareigūnų tarnybos nuostatus ir kitų tarnautojų įdarbinimo sąlygas.

Komisija gali sudaryti susitarimus dėl šių leidimų pripažinimo galiojančiais kelionės dokumentais trečiųjų šalių teritorijose.

III

SKYRIUS

EUROPOS PARLAMENTO NARIAI

7 straipsnis

Laisvam Europos Parlamento narių, vykstančių į Europos Parlamento posėdžius ir grįžtantiems iš jų, judėjimui netaikomi jokie administraciniai ar kitokie apribojimai.

Muitinio tikrinimo ir valiutos keitimo kontrolės atžvilgiu Europos Parlamento nariams:

a) jų pačių Vyriausybės sudaro tokias pat sąlygas, kokios yra sudaromos aukšto rango pareigūnams, keliaujantiems į užsienį laikinų oficialių vizitų;

b) kitų valstybių narių Vyriausybės sudaro tokias pat sąlygas, kokios yra sudaromos užsienio Vyriausybių atstovams laikinų oficialių vizitų metu.

8 straipsnis

Europos Parlamento nariai neapklausiami, nesulaikomi ir netraukiami teisinėn atsakomybėn dėl einant pareigas pareikštos nuomonės ar balsavimo.

9 straipsnis

Europos Parlamento nariai sesijų metu naudojasi:

a) savo valstybės teritorijoje – imunitetais, kurie toje valstybėje yra suteikiami parlamento nariams;

b) visų kitų valstybių narių teritorijose – imunitetu, saugančiu nuo bet kokios sulaikymo priemonės ir patraukimo teisinėn atsakomybėn.

Imunitetas taip pat galioja Europos Parlamento nariams vykstant į Europos Parlamento posėdžių vietą arba grįžtant iš jos.

Imunitetu negali naudotis narys, užkluptas darant nusikaltimą, taip pat joks imunitetas negali sukliudyti Europos Parlamentui pasinaudoti savo teise atšaukti vieno iš narių imunitetą.

IV

SKYRIUS

VALSTYBIŲ NARIŲ ATSTOVAI, DALYVAUJANTYS EUROPOS SĄJUNGOS INSTITUCIJŲ VEIKLOJE

10 straipsnis

Sąjungos institucijų veikloje dalyvaujantys valstybių narių atstovai, jų patarėjai ir techniniai ekspertai, eidami savo pareigas, vykdami į susitikimų vietą ir grįždami iš jos, naudojasi visomis įprastomis privilegijomis, imunitetais ir lengvatomis.

Šis straipsnis taikomas ir Sąjungos patariamųjų organų nariams.

V

SKYRIUS

EUROPOS SĄJUNGOS PAREIGŪNAI IR KITI TARNAUTOJAI

11 straipsnis

Sąjungos pareigūnams ir kitiems tarnautojams, nepriklausomai nuo jų pilietybės, kiekvienos valstybės narės teritorijoje:

a) pagal Sutarčių nuostatas dėl pareigūnų ir kitų tarnautojų atsakomybės Sąjungai ir dėl Europos Sąjungos Teisingumo Teismo jurisdikcijos spręsti Sąjungos ir jų pareigūnų bei kitų tarnautojų ginčus suteikiamas imunitetas, saugantis nuo patraukimo teisinėn atsakomybėn už bet kokius veiksmus, atliktus einant pareigas, įskaitant pasakytas ar rašytines kalbas. Šis imunitetas lieka galioti ir jiems nustojus eiti pareigas;

b) kartu su sutuoktiniu ir išlaikomais šeimos nariais netaikomi imigracijos apribojimai bei užsieniečių registracijos formalumai;

c) taikant valiutų ar jų keitimo taisykles, sudaromos tokios pat sąlygos, kokios toje šalyje paprastai yra sudaromos tarptautinių organizacijų pareigūnams;

d) pirmą kartą atvykstantiems į konkrečią šalį eiti pareigų suteikiama teisė be muito importuoti savo baldus ir asmeninį turtą, taip pat be muito, toje šalyje baigus kadenciją, iš tos šalies reeksportuoti savo baldus ir turtą, jeigu tos šalies, kurioje naudojamasi šia teise, Vyriausybė abiem atvejais nėra nustačiusi kokių nors, jos požiūriu, būtinų sąlygų;

e) suteikiama teisė asmeniniam naudojimui be muito importuoti ir vėliau reeksportuoti automobilį, įsigytą pagal vidaus rinkos sąlygas šalyje, kurioje gyveno prieš tai, arba toje šalyje, kurios piliečiai jie yra, jeigu atitinkamos šalies Vyriausybė abiem atvejais nėra nustačiusi kokių nors, jos požiūriu, būtinų sąlygų.

12 straipsnis

Remiantis Europos Parlamento ir Tarybos pagal įprastą teisėkūros procedūrą priimtais reglamentais nustatytomis sąlygomis ir tvarka bei pasikonsultavus su atitinkamomis institucijomis Sąjungos pareigūnai ir kiti tarnautojai moka Sąjungai mokesčius nuo algos, darbo užmokesčio ir kitų tarnybinių pajamų, kurias moka Sąjunga.

Iš Sąjungos gaunamai algai, darbo užmokesčiui ir kitoms tarnybinėms pajamoms netaikomi nacionaliniai mokesčiai.

13 straipsnis

Pajamų mokesčio, turto mokesčio ir palikimo mokesčio taikymo tikslais bei tarp Sąjungos valstybių narių pasirašytų sutarčių dėl dvigubo apmokestinimo išvengimo taikymo tikslais Sąjungos pareigūnai ir kiti tarnautojai, kurie vien tik todėl, kad eina pareigas Sąjungos tarnyboje, įgyja gyvenamąją vietą kitos valstybės narės nei šalies, kur prieš pradedant eiti pareigas buvo jų nuolatinė gyvenamoji vieta mokesčių mokėjimo tikslais, teritorijoje, yra laikomi ir šalyje, kurioje faktiškai gyvena, ir toje, kurioje yra jų nuolatinė gyvenamoji vieta, mokesčių mokėjimo tikslais išlaikiusiais nuolatinę gyvenamąją vietą pastarojoje šalyje, jei ji yra Sąjungos narė. Ši nuostata taikoma ir sutuoktiniui, jei jis atskirai neužsiima mokama veikla, bei vaikams, kuriuos išlaiko ir kuriais rūpinasi šiame straipsnyje minimi asmenys.

Pirmesnėje pastraipoje minimiems asmenims priklausantis jų buvimo šalyje esantis kilnojamasis turtas yra atleidžiamas nuo toje šalyje galiojančio palikimo mokesčio; apskaičiuojant palikimo mokestį, tokia nuosavybė yra laikoma esančia nuolatinės gyvenamosios vietos mokesčių mokėjimo tikslais šalyje, atsižvelgiant į trečiųjų šalių teises ir į galimą tarptautinių sutarčių dėl dvigubo apmokestinimo nuostatų taikymą.

Taikant šio straipsnio nuostatas neatsižvelgiama į nuolatinę gyvenamąją vietą, kurią minėti asmenys įsigijo eidami pareigas kitose tarptautinėse organizacijose.

14 straipsnis

Europos Parlamentas ir Taryba, priimdami reglamentus pagal įprastą teisėkūros procedūrą ir pasikonsultavę su atitinkamomis institucijomis, nustato Sąjungos pareigūnų ir kitų tarnautojų socialinio draudimo išmokų sistemą.

15 straipsnis

Europos Parlamentas ir Taryba, priimdami reglamentus pagal įprastą teisėkūros procedūrą ir pasikonsultavę su kitomis atitinkamomis institucijomis, nustato Sąjungos pareigūnų ir kitų tarnautojų, kuriems taikomos visos arba kai kurios 11 straipsnio, 12 straipsnio antrosios dalies ir 13 straipsnio nuostatos, kategorijas.

Į tokias kategorijas suskirstytų pareigūnų ir kitų tarnautojų pavardės, rangai ir adresai yra periodiškai pateikiami valstybių narių Vyriausybėms.

VI

SKYRIUS

PRIE EUROPOS SĄJUNGOS AKREDITUOTŲ TREČIŲJŲ ŠALIŲ MISIJŲ PRIVILEGIJOS IR IMUNITETAI

16 straipsnis

Valstybė narė, kurios teritorijoje yra Sąjungos būstinė, suteikia įprastus diplomatinius imunitetus ir privilegijas prie Sąjungos akredituotoms trečiųjų šalių misijoms.

VII

SKYRIUS

BENDROSIOS NUOSTATOS

17 straipsnis

Privilegijos, imunitetai ir lengvatos Sąjungos pareigūnams ir kitiems tarnautojams taikomi tiktai vadovaujantis Sąjungos interesais.

Kiekviena Sąjungos institucija privalo atšaukti savo pareigūno ar kito tarnautojo imunitetą, jei, šios institucijos nuomone, tokio imuniteto atšaukimas neprieštarauja Sąjungos interesams.

18 straipsnis

Taikydamos šį protokolą, Sąjungos institucijos bendradarbiauja su atsakingomis suinteresuotųjų valstybių narių valdžios institucijomis.

19 straipsnis

11–14 straipsniai ir 17 straipsnis taikomi Komisijos nariams.

20 straipsnis

11–14 straipsniai ir 17 straipsnis taikomi Europos Sąjungos Teisingumo Teismo teisėjams, generaliniams advokatams, sekretoriui ir teisėjų pranešėjų padėjėjams nepažeidžiant Protokolo dėl Europos Sąjungos Teisingumo Teismo statuto 3 straipsnyje išdėstytų teisėjų ir generalinių advokatų imunitetą, saugantį nuo patraukimo teisinėn atsakomybėn, reglamentuojančių nuostatų.

21 straipsnis

Šis protokolas taip pat taikomas Europos investicijų bankui, jo organų nariams, personalui ir valstybių narių atstovams, dalyvaujantiems jo veikloje, nepažeidžiant Protokolo dėl banko statuto nuostatų.

Be to, Europos investicijų bankas yra atleidžiamas nuo bet kokio apmokestinimo ar panašaus pobūdžio prievolių bet kokio jo kapitalo padidėjimo atveju ir nuo įvairių formalumų, kurie gali būti su tuo susiję, valstybėje, kurioje yra banko buveinė. Jo išformavimas ar likvidavimas taip pat negali būti apmokestinimo priežastis. Ir pagaliau pagal Statutą vykdomai banko ir jo organų veiklai netaikomas joks apyvartos mokestis.

22 straipsnis

Šis protokolas taip pat taikomas Europos Centriniam Bankui, jo organų nariams ir jo personalui nepažeidžiant Protokolo dėl Europos centrinių bankų sistemos ir Europos Centrinio Banko statuto nuostatų.

Be to, Europos Centrinis Bankas yra atleidžiamas nuo bet kokio apmokestinimo ar panašaus pobūdžio prievolių bet kokio jo kapitalo padidėjimo atveju ir nuo įvairių formalumų, kurie gali būti su tuo susiję, valstybėje, kurioje yra banko buveinė. Banko ir jo organų veiklai, vykdomai pagal Europos centrinių bankų sistemos ir Europos Centrinio Banko statutą, netaikomas joks apyvartos mokestis.

Priedėlis

PROTOKOLO DĖL EUROPOS SĄJUNGOS PRIVILEGIJŲ IR IMUNITETŲ TAIKYMO ŠVEICARIJOJE TVARKA

1. Taikymas Šveicarijai

Bet kokia Protokole dėl Europos Sąjungos privilegijų ir imunitetų (toliau – Protokolas) daroma nuoroda į valstybes nares turi būti laikoma nuoroda ir į Šveicariją, nebent toliau pateiktose nuostatose nustatyta kitaip.

2. Agentūros atleidimas nuo netiesioginių mokesčių (įskaitant PVM)

Iš Šveicarijos eksportuojamoms prekėms ir paslaugoms Šveicarijos pridėtinės vertės mokestis (PVM) netaikomas. Pagal Protokolo 3 straipsnio antrąją pastraipą PVM lengvata taikoma sugrąžinant už Agentūrai Šveicarijoje tiekiamas prekes ir teikiamas paslaugas, kuriomis ji oficialiai naudojasi, sumokėtą mokestį. Nuo PVM atleidžiama tuo atveju, jei bendra faktinė prekių ir paslaugų pirkimo kaina, nurodyta sąskaitoje faktūroje ar lygiaverčiame dokumente, yra ne mažesnė nei 100 Šveicarijos frankų (įskaitant mokestį).

PVM grąžinamas Šveicarijos federalinės mokesčių administracijos pagrindiniam PVM skyriui pateikus tuo tikslu Šveicarijos parengtas formas. Prašymai dėl grąžinimo paprastai apsvarstomi per tris mėnesius nuo prašymo ir reikiamų patvirtinamųjų dokumentų pateikimo.

3. Su Agentūros darbuotojais susijusių taisyklių taikymo tvarka

Atsižvelgiant į Protokolo 12 straipsnio antrąją pastraipą, Šveicarija pagal savo nacionalinės teisės nuostatas pareigūnų ir kitų Agentūros tarnautojų, kaip apibrėžta Tarybos reglamento (Euratomas, EAPB, EEB) Nr. 549/69 ( 3 ) 2 straipsnyje, atlyginimams, darbo užmokesčiui ir tarnybinėms pajamoms, kuriuos moka ir savo naudai vidaus mokesčiu apmokestina Europos Sąjunga, netaiko federalinių, kantonų ir savivaldybių mokesčių.

Taikant Protokolo 13 straipsnį, Šveicarija nelaikoma valstybe nare pagal šio priedėlio 1 punktą.

Agentūros pareigūnai ir kiti tarnautojai, taip pat jų šeimos nariai, kurie priklauso Europos Sąjungos pareigūnams ir kitiems tarnautojams taikomai socialinio draudimo sistemai, neprivalo tapti Šveicarijos socialinio draudimo sistemos nariais.

Europos Sąjungos Teisingumo Teismas turi išimtinę jurisdikciją spręsti visus su Agentūros ar Komisijos ir jų darbuotojų santykiais susijusius klausimus dėl Tarybos reglamento (EEB, Euratomas, EAPB) Nr. 259/68 ( 4 ) ir kitų Europos Sąjungos teisės nuostatų, kuriomis nustatomos darbo sąlygos, taikymo.

B PRIEDAS

EUROPOS AVIACIJOS SAUGOS AGENTŪROS VEIKLOJE DALYVAUJANČIŲ ŠVEICARIJOS SUBJEKTŲ FINANSINĖ KONTROLĖ

1 straipsnis

Tiesioginis bendravimas

Agentūra ir Komisija tiesiogiai bendrauja su visais Šveicarijoje įsikūrusiais asmenimis ar subjektais, kurie dalyvauja Agentūros veikloje: rangovais, Agentūros programų dalyviais, Agentūros arba Bendrijos biudžeto išmokų gavėjais ar subrangovais. Šie asmenys Komisijai ir Agentūrai gali tiesiogiai perduoti bet kokią svarbią informaciją ar dokumentus, kuriuos jie turi pateikti laikydamiesi šiame sprendime nurodytų priemonių, sudarytų sutarčių ar susitarimų ir pagal tas sutartis ar susitarimus priimtų sprendimų.

2 straipsnis

Patikrinimai

1. Pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento ( 5 ) ir 2003 m. kovo 26 d. Agentūros valdybos priimtą finansinį reglamentą, 2002 m. gruodžio 23 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento ( 6 ) 185 straipsnyje, ir pagal kitas šiame sprendime nurodytas priemones, su Šveicarijoje įsisteigusiais gavėjais sudarytose sutartyse ar susitarimuose bei priimtuose sprendimuose gali būti numatyta, kad Agentūros ir Komisijos pareigūnai arba kiti Agentūros ir Komisijos įgalioti asmenys bet kuriuo metu gavėjų ir jų subrangovų patalpose gali atlikti mokslinį, finansinį, technologinį ar kitokį auditą.

2. Agentūros ir Komisijos pareigūnams ir kitiems Agentūros ir Komisijos įgaliotiems asmenims sudaromos tinkamos sąlygos patekti į patalpas, susipažinti su darbais, dokumentais ir visa reikiama informacija, įskaitant informaciją elektronine forma, kad jie galėtų tinkamai atlikti tokį auditą. Tokia prieigos teisė aiškiai nurodoma sutartyse ar susitarimuose, sudarytuose šiame sprendime nurodytoms priemonėms įgyvendinti.

3. Europos Audito Rūmai turi tokias pat teises kaip ir Komisija.

4. Auditas gali būti atliekamas, jei nepraėjo penkeri metai nuo šio sprendimo galiojimo pabaigos, arba laikantis sutartyse, susitarimuose ar priimtuose sprendimuose numatytų terminų.

5. Šveicarijos federalinei audito tarnybai iš anksto pranešama apie Šveicarijos teritorijoje planuojamą atlikti auditą. Toks informavimas nėra numatyta teisinė sąlyga auditui vykdyti.

3 straipsnis

Patikrinimai vietoje

1. Pagal šį susitarimą Komisijai (OLAF) suteikiami įgaliojimai Šveicarijos teritorijoje atlikti patikrinimą ir inspektavimą vietoje, laikantis 1996 m. lapkričio 11 d. Tarybos reglamente (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų nustatytų sąlygų ir tvarkos ( 7 ).

2. Komisija, ruošdamasi atlikti ir atlikdama patikrinimą bei inspektavimą vietoje, glaudžiai bendradarbiauja su Šveicarijos federaline audito tarnyba ar kitomis Šveicarijos federalinės audito tarnybos paskirtomis kompetentingomis Šveicarijos institucijomis, kurioms tinkamu laiku pranešama apie patikrinimo ir inspektavimo objektą, tikslą bei teisinį pagrindą, kad jos galėtų suteikti visą reikiamą pagalbą. Tuo tikslu Šveicarijos kompetentingų institucijų pareigūnai gali dalyvauti vietoje atliekamame patikrinime ir inspektavime.

3. Susijusioms kompetentingoms Šveicarijos institucijoms pageidaujant, Komisija patikrinimą ir inspektavimą vietoje gali atlikti drauge su tomis institucijomis.

4. Jei dalyvaujantieji programoje nesutinka, kad būtų atliktas patikrinimas ar inspektavimas vietoje, Šveicarijos institucijos, laikydamosi nacionalinių taisyklių, suteikia Komisijos inspektoriams reikalingą pagalbą, kad šie galėtų įvykdyti savo pareigą ir atlikti patikrinimą ar inspektavimą vietoje.

5. Komisija kuo greičiau praneša Šveicarijos federalinei audito tarnybai apie bet kokį faktą ar įtarimą, susijusį su pažeidimu, apie kurį ji sužinojo atlikdama patikrinimą ar inspektavimą vietoje. Bet kuriuo atveju apie patikrinimo ir inspektavimo rezultatus Komisija privalo pranešti minėtajai institucijai.

4 straipsnis

Informavimas ir konsultacijos

1. Kad šis priedas būtų tinkamai įgyvendintas, Šveicarijos ir Bendrijos kompetentingos institucijos reguliariai keičiasi informacija ir vienos iš šalių prašymu rengia konsultacijas.

2. Šveicarijos kompetentingos institucijos nedelsdamos praneša Agentūrai ir Komisijai apie bet kokį jų pastebėtą faktą ar įtarimą, susijusį su sutarčių ar susitarimų, sudarytų taikant šiame sprendime nurodytas priemones, sudarymo ar vykdymo pažeidimu.

5 straipsnis

Slaptumas

Pagal šį priedą bet kokia forma perduota ar gauta informacija yra profesinė paslaptis ir yra saugoma taip pat, kaip panaši informacija saugoma pagal nacionalinę Šveicarijos teisę ir Bendrijos institucijoms taikomas atitinkamas nuostatas. Tokia informacija teikiama tik tiems asmenims, kuriems ją reikia žinoti vykdant pareigas Bendrijos institucijose, valstybėse narėse ar Šveicarijoje, ir gali būti panaudota tik veiksmingos susitariančiųjų šalių finansinių interesų apsaugos tikslais.

6 straipsnis

Administracinės priemonės ir nuobaudos

Nepažeisdamos Šveicarijos baudžiamosios teisės taikymo principų, Agentūra ar Komisija gali taikyti administracines priemones ir nuobaudas pagal Reglamentą (EB, Euratomas) Nr. 1605/2002, Reglamentą (EB, Euratomas) Nr. 2342/2002 ir 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos ( 8 ).

7 straipsnis

Išieškojimas ir vykdymas

Pagal šį sprendimą Agentūros ar Komisijos priimti sprendimai dėl asmenų, išskyrus valstybes, finansinės prievolės vykdomi Šveicarijoje.

Vykdomąjį raštą, patikrinusi tik akto autentiškumą, išduoda Šveicarijos Vyriausybės paskirta institucija, kuri apie tai privalo pranešti Agentūrai arba Komisijai. Sprendimas vykdomas Šveicarijoje galiojančia tvarka. Europos Sąjungos Teisingumo Teismas kontroliuoja, ar vykdymo sprendimas teisėtas.

Europos Sąjungos Teisingumo Teismo sprendimai, priimti pagal nuostatą dėl arbitražo, vykdomi tokiomis pačiomis sąlygomis.

▼B

BAIGIAMASIS AKTAS EUROPOS BENDRIJOS ir ŠVEICARIJOS KONFEDERACIJOS įgaliotieji atstovai, 1999 m. birželio 21 d. susitikę Liuksemburge pasirašyti Europos bendrijos ir Šveicarijos Konfederacijos susitarimo dėl oro transporto, priėmė toliau minimas ir prie Baigiamojo akto pridedamas bendras deklaracijas:

— bendrą deklaraciją dėl susitarimo su trečiosiomis šalimis,

— bendrą deklaraciją dėl tolimesnių derybų.

Jie taip pat atkreipė dėmesį į šias deklaracijas, pridedamas prie Baigiamojo akto:

— deklaraciją dėl Šveicarijos dalyvavimo komitetuose,

— Šveicarijos deklaraciją dėl galimo Europos Bendrijų Teisingumo Teismo Statuto pakeitimo.

Hecho en Luxemburgo, el ventiuno de junio de mil novecientos noventa y nueve.

Udfærdiget i Luxembourg den enogtyvende juni nitten hundrede og nioghalvfems.

Geschehen zu Luxemburg am einundzwanzigsten Juni neunzehnhundertneunundneunzig.

Έγινε στο Λουξεμβούργο, στις είκοσι μία Ιουνίου χίλια εννιακόσια ενενήντα εννέα.

Done at Luxembourg on the twenty-first day of June in the year one thousand nine hundred and ninety-nine.

Fait à Luxembourg, le vingt-et-un juin mil neuf cent quatre-vingt dix-neuf.

Fatto a Lussemburgo, addì ventuno giugno millenovecentonovantanove.

Gedaan te Luxemburg, de eenentwintigste juni negentienhonderd negenennegentig.

Feito em Luxemburgo, em vinte e um de Junho de mil novecentos e noventa e nove.

Tehty Luxemburgissa kahdentenakymmenentenäensimmäisenä päivänä kesäkuuta vuonna tuhatyhdeksänsataayhdeksänkymmentäyhdeksän.

Som skedde i Luxemburg den tjugoförsta juni nittonhundranittionio.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por la Confederación Suiza

For Det Schweiziske Edsforbund

Für der Schweizerischen Eidgenossenschaft

Για την Ελβετική Συνομοσπονδία

For the Swiss Confederation

Pour la Confédération suisse

Per la Confederazione svizzera

Voor de Zwitserse Bondsstaat

Pela Confederação Suíça

Sveitsin valaliiton puolesta

På Schweiziska Edsförbundets vägnar

BENDRA DEKLARACIJA

dėl susitarimo su trečiosiomis šalimis

Susitariančiosios Šalys pareiškia pageidavimą, kad būtų žengti reikalingi žingsniai siekiant užtikrinti tarpusavio oro transporto ryšių bei kitų platesnių susitarimų dėl oro transporto, pagrįstų tokiais pačiais principais, darną.

BENDRA DEKLARACIJA

dėl tolesnių derybų

Europos bendrija ir Šveicarijos Konfederacija pareiškia apie savo ketinimus pradėti derybas siekiant sudaryti susitarimus bendro intereso srityse, tai yra atnaujinti 1972 m. Laisvosios prekybos susitarimo 2 protokolą ir Šveicarijos dalyvavimą tam tikrose Bendrijos mokymų, jaunimo, žiniasklaidos, statistikos ir aplinkos apsaugos programose. Pasibaigus dabartinėms dvišalėms deryboms, sparčiai turi vykti šių derybų parengiamieji darbai.

DEKLARACIJA

dėl Šveicarijos dalyvavimo komitetuose

Taryba sutinka, kad Šveicarijos atstovai dalyvautų kaip stebėtojai toliau minimų komitetų ir ekspertų darbo grupių posėdžiuose, jeigu klausimai yra susiję su Šveicarija:

— mokslinių tyrimų programų komitetuose, įskaitant Mokslo ir technikos tyrimų komitetą (MTTK)

— administracinėje darbuotojų migrantų socialinės apsaugos komisijoje

— koordinacinėje aukštojo mokslo diplomų tarpusavio pripažinimo grupėje

— patariamuosiuose oro maršrutų ir konkurencijos taisyklių taikymo oro transporto srityje komitetuose.

Komitetams balsuojant, Šveicarijos atstovai nedalyvauja.

Jeigu kiti komitetai nagrinėja klausimus, kuriems taikomi susitarimai, kuriuos įgyvendindama Šveicarija perėmė acquis communautaire arba atitinkamas priemones, Komisija tarsis su Šveicarijos ekspertais pagal EEE susitarimo 100 straipsnyje nurodytą tvarką.

ŠVEICARIJOS DEKLARACIJA

dėl galimo Europos Bendrijų Teisingumo Teismo Statuto pakeitimo

Šveicarijos Vyriausybė tikisi, kad, jeigu Europos Bendrijų Teisingumo Teismo Statutas ir darbo tvarkos taisyklės būtų keičiamos siekiant leisti teisininkams, turintiems teisę ginti šalis valstybių teismuose dėl panašių susitarimų, ginti jas Europos Bendrijų Teisingumo Teisme, toks pakeitimas taip pat apimtų galimybę Šveicarijos teisininkams, dirbantiems Šveicarijos teismuose, ginti Europos Bendrijų Teisingumo Teisme dėl klausimų, perduotų tam Teismui, pagal šį Susitarimą.

( 1 ) OL L 243, 2003 9 27, p. 6.

( 2 ) Šis reglamentas taikomas Šveicarijoje iki jo galiojimo ES pabaigos.

( 3 ) 1969 m. kovo 25 d. Tarybos reglamentas (Euratomas, EAPB, EEB) Nr. 549/69, nustatantis Europos Bendrijų pareigūnų ir kitų tarnautojų kategorijas, kurioms taikomos Bendrijų protokolo dėl privilegijų ir imunitetų 12 straipsnio, 13 straipsnio antrosios pastraipos ir 14 straipsnio nuostatos (OL L 74, 1969 3 27, p. 1). Reglamentas su paskutiniais pakeitimais, padarytais Tarybos reglamentu (EB, Euratomas) Nr. 1749/2002 (OL L 264, 2002 10 2, p. 13).

( 4 ) 1968 m. vasario 29 d. Tarybos reglamentas (EEB, Euratomas, EAPB) Nr. 259/68, nustatantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas bei Komisijos pareigūnams laikinai taikomas specialias priemones (Kitų tarnautojų įdarbinimo sąlygos) (OL L 56, 1968 3 4, p. 1). Reglamentas su paskutiniais pakeitimais, padarytais Tarybos reglamentu (EB, Euratomas) Nr. 2104/2005 (OL L 337, 2005 12 22, p. 7).

( 5 ) OL L 248, 2002 9 16, p. 1.

( 6 ) OL L 357, 2002 12 31, p. 72.

( 7 ) OL L 292, 1996 11 15, p. 2.

( 8 ) OL L 312, 1995 12 23, p. 1.